Mark van Eeuwen
Mark van Eeuwen (folút: Mark Willem van Eeuwen; Warnsveld, 23 july 1976) is in Nederlânsk tillefyzje-, film- en toanielakteur en teffens presintator en filmprodusint. Hy waard ferneamd mei syn rol as Jack van Houten yn 'e soapsearje Goede Tijden, Slechte Tijden. Fierders hat Van Eeuwen spile yn û.m. de films Rendez-vous en Kidnapping Mr. Heineken.

Libben en karriêre

Jonkheid en oplieding
Van Eeuwen waard yn 1976 berne yn Warnsveld, by Sutfen, mar brocht syn earste libbensjierren troch yn it Feluwske Beekbergen. Mei tolve jier ferhuze er mei syn âlden en jongere broer Dirk-Jan nei Schijndel, dêr't er fierder opgroeide. Nei't er de middelbere skoalle trochrûn hie oan it Elde Kolleezje yn syn wenplak, studearre er kommersjele ekonomy oan 'e Hegeskoalle fan Utert.

Under syn studintetiid yn Utert wie Van Eeuwen lid fan it Utrechtsch Studenten Corps, dêr't er û.m. aktyf belutsen wie by it Studenten Toneelgezelschap. Doe't er yn Utert syn bachelortitel behelle hie, learde er fierder foar in mastergraad oan 'e Universiteit fan Amsterdam. It wie yn dy tiid dat Van Eeuwen him oanmelde foar de London Academy of Music and Dramatic Arts, dêr't er yn 2004 ôfstudearre.

Karriêre

Aktearwurk
Nei wat figuraasje- en reklamewurk krige Van Eeuwen yn 2004 syn earste echte rol yn 'e dramasearje Bitches. Datselde jiers hied er in lytse byrol yn 'e troch Johan Nijenhuis regissearre spylfilm Snowfever. Yn 2005 bemachtige Van Eeuwen een gastrol yn 'e Ingelske dramarige Mike Bassett: Manager, fan tillefyzjestjoerder ITV. Foar Yorin spile er yn 2004-2005 de rol fan Matthijs van Groningen yn 'e dramasearje Kicken. Yn it foarjier fan 2005 waard er selektearre foar de rol fan Jack van Houten yn 'e RTL4-soapsearje Goede Tijden, Slechte Tijden. Mei dy rol, dy't er fan 2005 oant 2017 fertolke, briek er troch, en dêrtroch wist er ek oar wurk te krijen, lykas in gastrol yn 'e searje Voetbalvrouwen (2007) en in rol yn 'e film De Eetclub (2010). Fierders hied er yn 2015 rollen yn searjes as Dagboek van een Callgirl en Meiden van de Heerengracht. 

Yn 2012 die Van Eeuwen mei oan it realitytillefyzjeprogramma Strictly Come Dancing, in dûnswedstryd foar bekende Nederlanners. Op 13 oktober dat jiers wûn er de westryd tegearre mei syn partner, dûnsynstruktrise Jessica Maybury. Yn 'e finale moast er it opnimme tsjin presintatrise Sylvana Simons, dy't doe al wiken foar de ûnbekreaude winneresse holden waard. Van Eeuwen krige lykwols úteinlik de measte stimmen fan it publyk.

Yn novimber 2013 begûnen de opnamen fan 'e histoaryske film Kidnapping Mr. Heineken, oer de ûntfiering fan Freddy Heineken. It wie de Ingelsktalige remake fan De Heineken Ontvoering, út 2011. Van Eeuwen krige yn 'e remake de rol fan ûntfierder Frans Meijer tabedield (dy't yn it Nederlânsktalige orizjineel spile wie troch Teun Kuilboer). De oare ûntfierders waarden spile troch Jim Sturgess en Sam Worthington, wylst sir Anthony Hopkins de rol fan Freddy Heineken op him naam. Yn 'e simmer fan 2014 hie Van Eeuwen fierders de haadrol yn 'e troch Antoinette Beumer regissearre film Rendez-vous, nei de roman mei deselde namme fan skriuwster Esther Verhoef. 

Yn july 2015 setten de repetysjes útein foar de musical The Bodyguard, dy't op 27 septimber fan dat jier yn premiêre gie. Van Eeuwen hie dêryn de rol fan liifwacht Frank Farmer (yn 'e oarspronklike film fertolke troch Kevin Costner). Yn 2016 hie Van Eeuwen mei Peaske de rol fan 'e apostel Petrus yn 'e musical The Passion 2016. Yn 2018 spile er de rol fan Wulf yn 'e histoaryske aventoerefilm Redbad, fan regisseur Roel Reiné, oer de achtste-iuwske kening fan de Friezen mei deselde namme. Yn 2020 hie Van Eeuwen in lytse rol as fersetsman Pim den Oever yn 'e oarlochsfilm De Slag om de Schelde, oer de histoaryske Slach om 'e Skelde út 'e einfaze fan 'e Twadde Wrâldoarloch.

Oar wurk
Njonken syn aktearkarriêre hat Van Eeuwen ek wurke as presintator, û.m. yn Vrienden Houden Huis (2008) en Ik Kom bij Je Eten (2009-2010), en as stimakteur yn 'e Nederlânsktalige ferzje fan 'e animaasjefilm Monsters vs. Aliens (2009). Yn 'e simmer fan 2014 produsearre er tegearre mei Beau van Erven Dorens foar Veronica it tillefyzjeprogramma De Vliegende Hollanders. Fierders wie Van Eeuwen ek útfierend produsint foar de Amerikaansk-Kolombiaanske film Blunt Force Trauma (2015), mei yn de haadrol Mickey Rourke, en foar de Nederlânske histoaryske oarlochsfilm De Slag om de Schelde út 2020.

Filmografy

As akteur

|-

|-
|align="center"| 2004|| Bitches || Patrick || gastrol; 1 ôfl.
|-
|align="center"| 2004–2005|| Kicken || Matthijs van Groningen || fêste rol
|-
|align="center"| 2005–2017|| Goede Tijden, Slechte Tijden || Jack van Houten|| soapsearje; 810 ôfl.
|-
|align="center"| 2005 || Mike Bassett: Manager || Ronnie van Needlemans || gastrol; 1 ôfl.
|-
|align="center"| 2007|| Voetbalvrouwen || Damian || weromkearende rol; 4 ôfl.
|-
|align="center"| 2007|| Zone Stad || onenightstand || gastrol, 1 ôfl.
|-
|align="center"| 2008|| Vrienden Houden Huis || n.f.t. || as presintator; op RTL5 
|-
|align="center"| 2009–2010|| Ik Kom bij Je Eten || n.f.t. || as presintator; op RTL4
|-
|align="center"| 2012|| Strictly Come Dancing || himsels || dielnimmer oan in realitytillefyzjeprogramma by de AVRO; winner fan dûnswedstryd 
|-
|align="center"| 2014 || Rechercheur Ria || Dirk de Groot || gastrol; 1 ôfl.
|-
|align="center"| 2015|| Dagboek van een Callgirl || Bernard Lansink van Rechteren   || weromkearende rol; 2 ôfl.
|-
|align="center"| 2015|| Bluf || William Fines || gastrol; 2 ôfl.
|-
|align="center"| 2015|| Meiden van de Herengracht || Billy || gastrol; 1 ôfl.
|-
|align="center"| 2016|| The Passion 2016 || Petrus || tillefyzjespecial y.f.m. Peaske
|-
|align="center"| 2016–2022 || Flikken Rotterdam || Dries van Weelden || fêste rol; 60 ôfl.
|-
|align="center"| 2017|| B.A.B.S. || Angus Davidson || weromkearende rol; 5 ôfl.
|-
|align="center"| 2017|| Roodkapje: Een Modern Sprookje   || Scout || tillefyzjefilm foar bern
|-
|align="center"| 2017–2018 || Familie Kruys || himsels || weromkearende rol; 2 ôfl.
|-
|align="center"| 2020|| Kerstgezel.nl || Joost || minysearje; 4 ôfl.
|-
|align="center"| 2021 || Yentl en De Boer: De Serie || stalkingslachtoffer || gastrol; 2 ôfl. 
|-
|align="center"| 2022 || Odds || Fred Joosten || gastrol; 1 ôfl.
|-

|-
|align="center"| 2004|| Snowfever || Dirk || 
|-
|align="center"| 2009|| Monsters vs. Aliens || Derek Dietl || as stimakteur by de Nederlânsktalige neisyngronisearring 
|-
|align="center"| 2010|| I Can Fly || Willem van Gent || 
|-
|align="center"| 2010|| De Eetclub || Michel Brouwers || 
|-
|align="center"| 2013|| App || Sim || 
|-
|align="center"| 2013|| Finn || heit fan Erik || 
|-
|align="center"| 2015|| Kidnapping Mr. Heineken || Frans Meijer || alternative titel: Kidnapping Freddy Heineken; Ingelsktalige remake fan De Heineken Ontvoering
|-
|align="center"| 2015|| Rendez-vous || Eric || 
|-
|align="center"| 2016 || Sing || Eddie || as stimakteur by de Nederlânsktalige neisyngronisearring
|-
|align="center"| 2017|| Alles voor Elkaar || Mike || 
|-
|align="center"| 2018|| Blijf van Mijn Kind || Teun || 
|-
|align="center"| 2018|| Redbad || Wulf || 
|-
|align="center"| 2020|| De Slag om de Schelde || Pim den Oever || 
|-
|align="center"| 2020|| King of the Road || minister || 
|-
|align="center"| 2022 || Stromboli || Karel || ek filmprodusint
|-
|}

As produsint

|-

|-
|align="center"| 2014|| De Vliegende Hollanders   || tillefyzjeprodusint || yn 'e mande mei Beau van Erven Dorens; foar Veronica
|-
|align="center"| 2020|| Kerstgezel.nl || útfierend produsint  || minysearje; 4 ôfl.; ek akteur
|-
|align="center"| 2024 || De Joodse Raad || tillefyzjeprodusint || minysearje; 5 ôfl.
|-

|-
|align="center"| 2015 || Blunt Force Trauma || útfierend produsint || 
|-
|align="center"| 2019 || Colosseum || filmprodusint || koarte film
|-
|align="center"| 2020|| De Slag om de Schelde || útfierend produsint || ek akteur 
|-
|align="center"| 2021 || Love in a Bottle || filmprodusint || 
|-
|align="center"| 2022 || Berenklauw || filmprodusint || koarte film
|-
|align="center"| 2022 || Stromboli || filmprodusint || ek akteur
|-
|align="center"| 2023 || Leeuwin || filmprodusint || 
|-
|}

Keppelings om utens
  Mark van Eeuwen op Twitter
  Folsleine filmografy fan Mark van Eeuwen yn 'e Internet Movie Database (IMDb)

Nederlânsk telefyzje-akteur
Nederlânsk filmakteur
Nederlânsk toanielakteur
Nederlânsk musicalakteur
Nederlânsk stimakteur
Nederlânsk telefyzjepresintator
Nederlânsk telefyzjeprodusint
Nederlânsk filmprodusint
Dielnimmer oan in Nederlânsk realitytelefyzjeprogramma
Achterhoeksk persoan
Feluwsk persoan
Brabânsk persoan
Persoan berne yn 1976